Minna Keene

**Minna Keene**, ezkondu aurretik **Minna Töneböne**, (Rumbeck, Waldeck, Hessisch Oldendorf, 1859ko otsailaren 5a – Oakville. Ontario, 1943ko azaroaren 5a) bere kasa ikasitako argazkilaria izan zen, batez erretratugile arrakastatsua.

## Biografia
Minna Keene Doris Wilhelmine Charlotte Töneböne izenarekin jaio zen Rumbeck-en (Waldeck, gaur egun Hessisch Oldendorf, Alemania), 1859ko otsailak 5ean. 

Dorothea Charlotte Töneböne-n (1832–1874) ezkontzaz kanpoko alaba zen. Ama Louis Bergmann (1822–1879) izeneko polizia eta musikari ohiarekin ezkondu zen Arolsen-en (Waldeck), 1862an, eta alabari abizena eman zion eta Minna Bergmann gisa konfirmatu zuten Arolsenen Pazkoa igandean, 1872an. 

Hainbat herrialdetan bizi izan zen: Erresuma Batua, Hego Afrika eta Kanada. Caleb Keen 1862an jaio zen; dekoratzaile ikaslea zen eta Elmer Ezra Keene (1853–1929) paisaia margolariaren eta argazki artistaren anaia zen. Minna Keenen alaba Violet Keene ere argazkilaria izan zen.  

Oakville, Ontarion, Kanada, hil zen 1943an.

## Lana
Minna Keene Linked Ring argazki elkarteko lehen emakume argazkilarien kide izan zen. Argazki elkarte haren helburua zen erakustea argazkigintza artea eta zientzia dela era berean eta arte ederren arloan indarra ematea.  

Londresko Argazki saloiaren kide ere izan zen eta Royal Photographic Society (‘Errege Argazki Elkartea’) elkartearen kide gisa onartutako lehen emakumea, non urtero egin zituen erakusketak 1911tik 1929ra.

1890eko hamarkadaren bukaera aldera, lehen aldiz aipatu zuten Minna Keene argazkigintzako britainiar lanetan: arrakastaz bere lana *The Studio* arte aldizkariko sariketara aurkeztu zuenean, eta tokian tokiko argazki elkarteetara (adibidez, Chelmsford Camera Club eta Southsea Exhibition). Ingalaterran egin zuen bere lehen lanen gaien artean loreak, landareak eta txoriak zeuden eta bere lan botaniko eta ornitologikoak 1920ko hamarkadako britainiar testu liburutan erabili ziren. 

Laura Jones kontserbadoreak 1983an sortutako emakume argazkilarien erakusketa baten ondorioz, Keene ama-alaben lana berreskuratua izan zen. Hainbat lekutan egon zen erakusgai: Ontarioko Arte Galeria eta Londresko Arte Galeria Erregionala.

* 1911: Erresuma Batuko Royal Photographic Society elkartearen 56. urteroko erakusketa

* 1913: Erresuma Batuko Royal Photographic Society elkartearen 58. urteroko erakusketa

* 1983: *Rediscovery: Canadian Women Photographers 1841–1941,* London, Ontario, Kanada.

* 2016: *Painting with Light: Art and Photography from the Pre-Raphaelites to the Modern Age,* Tate Britain, Londres.

### Bildumak 
* Science and Society Picture Library (‘Zientzia eta Gizarte Argazkien Liburutegia’), Science Museum Group, Londres

* Erresuma Batuko Artxibategi Nazionalak (‘The National Archives’), Kew, Londres.
* Minna eta Violet Keenen argazki artxiboak Torontoko Metropolitan Unibertsitateako Irudi Zentroan gordetzen dira.
* Royal Photographic Society. *Women by Women.* Rohnert Park, CA: Pomegranate, 1996. 12 emakumeren lana jasotzen duen egutegia: Anne Brigman, Pamela Booth, Eleanor Parke Custis, Gertrude Käsebier, Madame D'Ora, Adelaide Hanscom, Minna Keene, Rosalinda Maingot, Gisela Markham-Szanto, Eveleen Myers, Hilda Stevenson, Dorothy Wilding.
* Bassnett, Sarah; Parsons, Sarah (2023): *Photography in Canada, 1839–1989: An Illustrated History.* Toronto: Art Canada Institute, 2023. ISBN 978-1-4871-0309-5.

## Erreferentziak
## Kanpo estekak 
* Corrigall, Malcom (2018) "Minna Keene: A Neglected Pioneer" *Image and Text* **30** (2018)
* Minna Keene Canadian Women Artists History Initiative ('Kanadako Emakume Artisten Historia Ekimena') orrian.